Rowan Blanchard

Rowan Blanchard (s. 14. lokakuuta 2001 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Riley Matthewsin roolin Disney Channelin sarjassa Isojen tyttöjen leikit.

Näyttelijänuransa ohella Blanchard on saanut mediassa huomiota feminismin ja ihmisoikeuksien aktiivisena tukijana. Yhdysvaltalainen Time-lehti valitsi Blanchardin vuonna 2015 yhdeksi vuoden vaikutusvaltaisimmista teini-ikäisistä.

 Yksityiselämä 
Rowanin vanhemmat Elizabeth ja Mark Blanchard-Boulbol ovat ammatiltaan joogaohjaajia. Hän sai etunimensä Anne Ricen The Witching Hour -novellin pohjalta. Blanchardilla on kaksi nuorempaa sisarusta, Carmen ja Shane. Hänen sukujuurensa ovat Armeniasta ja Syyriasta. Blanchard on pescovegetaristi.

Blanchard on kertonut Twitter-sivullaan, että vaikka hän on aiemmin ”pitänyt vain pojista”, hän on nyt ”avoin pitämään kaikista sukupuolista”, eikä hän näin määrittele seksuaalista suuntautumistaan.

 Ura 
 Näyttelijänä 
Blanchard aloitti näyttelemisen viisivuotiaana. Hänen ensimmäinen elokuvaroolinsa oli romanttisessa komediassa Varasuunnitelma vuonna 2010. Seuraavaksi hän sai roolin Disney Juniorin lastensarjasta Dance-A-Lot Robot.

Vuonna 2011 Blanchard esiintyi elokuvissa Little in Common ja Spy Kids 4: Kaiken maailman aika. Seuraavan suuren roolin hän sai vuonna 2014 Disney Channelin sarjasta Isojen tyttöjen leikit, joka on jatkoa 1990-luvun suositulle Isojen poikien leikit -sarjalle. Siinä Blanchard näyttelee pääroolissa Cory ja Topanga Matthewsin tytärtä.

Blanchardilla oli sivurooli televisiosarjassa Goldbergit vuosina 2017–2018. Vuonna 2019 hän sai roolin trillerisarjasta Snowpiercer.

 Aktivismi 
Blanchard tukee aktiivisesti feminismiä ja ihmisoikeuksia. Vuonna 2018 hän kritisoi Instagram-tilillään Israelin armeijaa ja ilmaisi tukensa palestiinalaisten mielenosoituksille Gazan rajalla. Syyskuussa 2024 Blanchard ja 25 muuta mielenosoittajaa aiheuttivat järjestyshäiriön Yhdistyneiden kansakuntien päärakennuksen edessä, ja heidät pidätettiin. Protestoijat syyttivät Israelin presidenttiä Benjamin Netanyahua sotarikolliseksi ja häiritsivät tämän autosaattuetta.

 Filmografia 
Elokuvat Vuosi Suomenkielinen nimi Alkuperäinen nimi Rooli Huom. 2010 Varasuunnitelma The Back-up Plan Monan 7-vuotias tytär  2011 Little in Common Little in Common Raquel Pacheco Spy Kids 4: Kaiken maailman aika Spy Kids: All the Time in the World Rebecca Wilson 2015 Invisible Sister Invisible Sister Cleo  Disney Channel Original Movie 2018 Hyppy ajassa A Wrinkle in Time Veronica  2022 Crush Crush Paige Evans
Televisiosarjat Vuosi Suomenkielinen nimi Alkuperäinen nimi Rooli Jakso(t) 2010 Dance-a-Lot Robot Dance-a-Lot Robot Caitlin 5 jaksoa 2014–2017 Isojen tyttöjen leikit Girl Meets World Riley Matthews 72 jaksoa 2015 Best Friends Whenever Best Friends Whenever ”Cyd and Shelby’s Haunted Escape” 2017–2018 Goldbergit The Goldbergs Jackie Geary 12 jaksoa  2018 Neo Yokio Neo Yokio useita äänirooleja ”Pink Christmas” 2018–2019 Splitting Up Together Splitting Up Together China ”Messy”, ”China-curious” 2020–2024 Snowpiercer Snowpiercer Alexandra Cavill 31 jaksoa 2023 Poker Face Poker Face Lily Albern ”The Orpheus Syndrome”

 Palkinnot ja ehdokkuudet 
Palkinnot ja ehdokkuudet Vuosi Palkinto Kategoria Teos/Rooli Tulos Lähde 2012 Young Artist -palkinto Best Performance in a Feature Film — Young Actress Ten and Under Spy Kids 4: Kaiken maailman aika   2016 Teen Choice -palkinto Choice Summer TV Star – Female Isojen tyttöjen leikit   2017 Kids' Choice -palkinto Favorite Female TV Star   Teen Choice -palkinto Choice Changemaker itsenään  

 Lähteet 

 Aiheesta muualla 





Luokka:Vuonna 2001 syntyneet
Luokka:Yhdysvaltalaiset televisionäyttelijät
Luokka:Elävät henkilöt
Luokka:Yhdysvaltalaiset lapsinäyttelijät